《杨鹏遥观察雨中过访小园粗粝未陈淹留竟日赋此奉谢 其二》
明代·张萱

顽云万片覆花梁，夹岸双旌拥野航。紫气凭陵朱绂客，白头颠野绿荷裳。

披帷欲问千秋业，发箧惭非二酉藏。落尽麈毛频促膝，数瓯清茗一炉香。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。